*****

ΚΑΝΟΝΙΣΜΟΣ (ΕΟΚ) αριθ. 1550/83 ΤΟΥ ΣΥΜΒΟΥΛΙΟΥ

της 14ης Ιουνίου 1983

για την τροποποίηση του κανονισμού (ΕΟΚ) αριθ. 1883/78 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (2), και ιδίως το άρθρο 3 παράγραφος 2,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 1883/78 (3), όπως τροποποιήθηκε τελευταία από τον κανονισμό (ΕΟΚ) αριθ. 1262/82 (4), απαριθμεί στο παράρτημά του τα μέτρα που ανταποκρίνονται στην έννοια των παρεμβάσεων που προορίζονται για τη ρύθμιση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70· ότι το παράρτημα αυτό πρέπει να ενημερωθεί, επειδή μερικά μέτρα, από την τελευταία τροποποίηση του κανονισμού, έχουν εκδοθεί, παραταθεί ή καταργηθεί·

ότι έχουν αλλάξει οι βασικές διατάξεις περί κοινής οργανώσεως αγοράς στον τομέα των προϊόντων αλιείας και ότι επήλθαν σημαντικές τροποποιήσεις στις βασικές διατάξεις περί κοινής οργανώσεως της αμπελοοινικής αγοράς·

ότι, για τα μέτρα που δεν αναφέρονται στο νέο παράρτημα αλλά για τα οποία πιθανόν να πραγματοποιούνται δαπάνες, εξακολουθούν να εφαρμόζονται τα παλιά παραρτήματα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 1883/78 τροποποιείται ως εξής:

1. Στο τμήμα ΙΙΙ «Τομέας γάλακτος και γαλακτοκομικών προϊόντων », στοιχείο «Γ. Άλλα μέτρα», προστίθεται το ακόλουθο σημείο:

«8. Τα μέτρα για τη στήριξη των εισοδημάτων των μικρών παραγωγών γάλακτος που προβλέπονται στο άθρρο 2α του κανονισμού (ΕΟΚ) αριθ. 1079/77.»

2. Στο τμήμα IV, στοιχείο «Α. Ελαιόλαδο», προστίθενται τα ακόλουθα σημεία:

«2α. Οι ενέργειες πληροφορήσεως και οι άλλες ενέργειες για την προώθηση της κατανάλωσης του ελαιόλαδου οι οποίες προβλέπονται στο άρθρο 11 παράγραφος 6 του κανονισμού (ΕΟΚ) αριθ. 136/66/ΕΟΚ.»

«7. Τα διορθωτικά ποσά που χορηγούνται ή εισπράττονται κατά τις συναλλαγές μεταξύ της Ελλάδας και των άλλων Κρατών μελών, κατ' εφαρμογή του άρθρου 3 του κανονισμού (ΕΟΚ) αριθ. 2919/82.»

3. Στο τμήμα IV, στοιχείο «Β. Κραμβόσποροι, γογγυλόσποροι και ηλιανθόσποροι», το σημείο 5 αντικαθίσταται από το ακόλουθο κείμενο:

«5. Τα ποσά διαφοροποιήσεως που χορηγούνται ή εισπράττονται κατά τη μεταποίηση των κραμβόσπορων, γογγυλόσπορων και ηλιανθόσπορων, κατ' εφαρμογή του κανονισμού (ΕΟΚ) αριθ. 1569/72. »

4. Στο τμήμα IV, στοιχείο «Γ. Άλλοι ελαιούχοι σπόροι», το σημείο 1 καταργείται.

5. Στο τμήμα VI «Τομέας βοείου κρέατος», τα σημεία 4, 5 και 7 αντικαθίστανται από το ακόλουθο κείμενο:

«4. Οι πριμοδοτήσεις στη γέννηση μόσχων, που προβλέπονται στο άρθρο 1 του κανονισμού (ΕΟΚ) αριθ. 1120/81 και στο άρθρο 1 του κανονισμού (ΕΟΚ) αριθ. 1201/82.

5. Οι πριμοδοτήσεις σε περίπτωση σφαγής ορισμένων χονδρών βοοειδών, που προβλέπονται στο άρθρο 1 του κανονισμού (ΕΟΚ) αριθ. 870/77, στο άρθρο 1 του κανονισμού (ΕΟΚ) αριθ. 1121/81 και στο άρθρο 1 του κανονισμού (ΕΟΚ) αριθ. 1200/82.»

«7. Η συμπληρωματική πριμοδότηση στην πριμοδότηση για τη διατήρηση του πληθυσμού των θηλαζουσών αγελάδων, που προβλέπεται στους κανονισμούς (ΕΟΚ) αριθ. 1056/81 και (ΕΟΚ) αριθ. 1199/82.»

6. Στο τμήμα ΙΧ «Τομέας οπωροκηπευτικών», προστίθενται τα ακόλουθα σημεία:

«10. Οι ενισχύσεις στην αποθεματοποίηση και οι χρηματικές αντισταθμίσεις για τη σταφίδα και τα ξηρά σύκα που προβλέπονται στο άρθρο 10 του κανονισμού (ΕΟΚ) αριθ. 2194/81.

11. Οι ενισχύσεις στη μεταφορά και αποθήκευση της σουλτανίνας που προβλέπονται στο άρθρο 10α του κανονισμού (ΕΟΚ) αριθ. 2194/81.»

7. Το τμήμα Χ «Αμπελοοινικός τομέας» αντικαθίσταται από το ακόλουθο κείμενο:

«Χ. ΑΜΠΕΛΟΟΙΝΙΚΟΣ ΤΟΜΕΑΣ

1. Οι ενισχύσεις στην ιδιωτική αποθεματοποίηση του επιτραπέζιου οίνου, του γλεύκους σταφυλών, του συμπυκνωμένου γλεύκους σταφυλών και του ανακαθαρισθέντος συμπυκνωμένου γλεύκους σταφυλών, που προβλέπονται στα άρθρα 7 και 8 του κανονισμού (ΕΟΚ) αριθ. 337/79.

2. Οι ενισχύσεις στη μεταφορά και αποθήκευση των επιτραπέζιων οίνων που προβλέπονται στο άρθρο 10 του κανονισμού (ΕΟΚ) αριθ. 337/79.

3. Η προληπτική απόσταξη που προβλέπεται στο άρθρο 11 του κανονισμού (ΕΟΚ) αριθ. 337/79.

4. Τα συμπληρωματικά μέτρα αποθεματοποιήσεως ή αποστάξεως που επιφυλάσσονται για τους κατόχους συμφωνητικών μακροπρόθεσμης αποθεματοποιήσεως, που προβλέπονται στο άρθρο 12α του κανονισμού (ΕΟΚ) αριθ. 337/79.

5. Η ενίσχυση για τα συμπυκνωμένα γλεύκη σταφυλών και τα ανακαθαρισθέντα συμπυκνωμένα γλεύκη σταφυλών που χρησιμοποιούνται στην οινοποίηση για την αύξηση του αλκοολο-μετρικού τίτλου, που προβλέπεται στο άρθρο 14 του κανονισμού (ΕΟΚ) αριθ. 337/79.

6. Η ενίσχυση για το γλεύκος σταφυλών που χρησιμοποιείται για την επεξεργασία χυμού σταφυλών, British wines και Irish wines και άλλων παρεμφερών ποτών, που προβλέπεται στο άρθρο 14α του κανονισμού (ΕΟΚ) αριθ. 337/79.

7. Η απόσταξη επιτραπέζιων οίνων και κάθε κατάλληλο μέτρο, που προβλέπεται στο άρθρο 15 του κανονισμού (ΕΟΚ) αριθ. 337/79.

8. Η ενίσχυση που χορηγείται στους οινοπνευματοποιούς και το χρηματοδοτούμενο από το ΕΓΤΠΕ, τμήμα Εγγυήσεων, μέρος των δαπανών που βαρύνουν τους οργανισμούς παρεμβάσεως για την απόσταξη των υποπροϊόντων που προέρχονται από την οινοποίηση, η οποία προβλέπεται στο άρθρο 39 του κανονισμού (ΕΟΚ) αριθ. 337/79.

9. Η απόσταξη που προβλέπεται στο άρθρο 40 του κανονισμού (ΕΟΚ) αριθ. 337/79 (οίνοι άλλοι εκτός από τους επιτραπέζιους).

10. Τα μέτρα που επιτρέπουν τη διάθεση των προϊόντων των αποστάξεων που αναφέρονται στα άρθρα 39 και 40, τα οποία ελήφθησαν κατ' εφαρμογή του άρθρου 40α του κανονισμού (ΕΟΚ) αριθ. 337/79.

11. Η υποχρεωτική απόσταξη επιτραπέζιων οίνων κατά την έναρξη της περιόδου εμπορίας, που προβλέπεται στο άρθρο 41 του κανονισμού (ΕΟΚ) αριθ. 337/79.

12. Οι αγορές αλκοόλης και οι διαδοχικές εργασίες που πραγματοποιεί ένας οργανισμός παρεμβάσεως, κατ' εφαρμογή των άρθρων 41 και 41α του κανονισμού (ΕΟΚ) αριθ. 337/79.

13. Τα μέτρα για την ενθάρρυνση της χρησιμοποίησης άλλων μέσων εκτός από την απόσταξη, που προβλέπονται στο άρθρο 41γ του κανονισμού (ΕΟΚ) αριθ. 337/79.

14. Τα μέτρα παρεμβάσεως για τα άλλα προϊόντα εκτός από τον επιτραπέζιο οίνο που προβλέπονται στο άρθρο 57 του κανονισμού (ΕΟΚ) αριθ. 337/79.

15. Τα μέτρα παρεκκλίσεως, συνεπεία θεομηνιών, που προβλέπονται στο άρθρο 62 του κανονισμού (ΕΟΚ) αριθ. 337/79.

16. Η ενίσχυση στη μεταφορά ορισμένων ελληνικών οίνων, γλευκών σταφυλής και συμπυκνωμένων γλευκών σταφυλής, που προβλέπεται στο άρθρο 1 του κανονισμού (ΕΟΚ) αριθ. 2247/81.»

8. Στο τμήμα ΧΙ «Τομέας ακατέργαστου καπνού», το σημείο 3 καταργείται.

9. Το τμήμα ΧΙΙ «Τομέας προϊόντων αλιείας» αντικαθίσταται από το ακόλουθο κείμενο:

«ΧΙΙ. ΤΟΜΕΑΣ ΠΡΟΪΟΝΤΩΝ ΑΛΙΕΙΑΣ

1. Η χρηματική αντιστάθμιση που χορηγείται από τα Κράτη μέλη στις οργανώσεις παραγωγών, η οποία προβλέπεται στο άρθρο 13 του κανονισμού (ΕΟΚ) αριθ. 3796/81.

2. Η δωρεάν διανομή των προϊόντων που έχουν αποσυρθεί κατ' εφαρμογή του άρθρου 13 του κανονισμού (ΕΟΚ) αριθ. 3796/81.

3. Η πριμοδότηση που προβλέπεται στο άρθρο 14 παράγραφος 1 του κανονισμού (ΕΟΚ) αριθ. 3796/81.

4. Η ειδική πριμοδότηση για τις αντσούγιες και τις σαρδέλες που προβλέπεται στο άρθρο 14 παράγραφος 3 του κανονισμού (ΕΟΚ) αριθ. 3796/81.

5. Οι ενισχύσεις στην ιδιωτική αποθεματοποίηση που προβλέπονται στο άρθρο 16 του κανονισμού (ΕΟΚ) αριθ. 3796/81.

6. Η εξισωτική αποζημίωση που χορηγείται στους παραγωγούς τόνου της Κοινότητας, η οποία προβλέπεται στο άρθρο 17 του κανονισμού (ΕΟΚ) αριθ. 3796/81.

7. Η εξισωτική αποζημίωση που χορηγείται στους παραγωγούς σολομών και αστακών της Κοινότητας, η οποία προβλέπεται στο άρθρο 18 του κανονισμού (ΕΟΚ) αριθ. 3796/81.»

10. Στο τμήμα XIII, στοιχείο «Α. Υφαντουργικό λίνο και κάνναβις», το σημείο 3 αντικαθίσταται από το ακόλουθο κείμενο:

«3. Τα μέτρα για την ενθάρρυνση της χρησιμοποίησης των ινών λίνου που προβλέπονται στο άρθρο 1 του κανονισμού (ΕΟΚ) αριθ. 2511/80 και στο άρθρο 1 του κανονισμού (ΕΟΚ) αριθ. 1423/82.» 11. Στο τμήμα ΧΙΙΙ, το στοιχείο «ΣΤ. Πίσα, κουκιά και φούλια» αντικαθίσταται από το ακόλουθο κείμενο:

«ΣΤ. Πίσα, κουκιά και φούλια

1. Οι ενισχύσεις για τα κοινοτικά προϊόντα που χρησιμοποιούνται στην παρασκευή ζωοτροφών, οι οποίες προβλέπονται στο άρθρο 3 παράγραφος 1 του κανονισμού (ΕΟΚ) αριθ. 1431/82.

2. Οι ενισχύσεις για τα κοινοτικά προϊόντα που χρησιμοποιούνται στην ανθρώπινη διατροφή, οι οποίες προβλέπονται στο άρθρο 3 παράγραφος 2 του κανονισμού (ΕΟΚ) αριθ. 1431/82.»

Άρθρο 2

Ο παρών κανονισμός αρχίζει να ισχύει τη τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, στις 14 Ιουνίου 1983.

Για το Συμβούλιο

Ο Πρόεδρος

I. KIECHLE

(1) ΕΕ αριθ. L 94 της 28. 4. 1970, σ. 13.

(2) ΕΕ αριθ. L 367 της 31. 12. 1980, σ. 87.

(3) ΕΕ αριθ. L 216 της 5. 8. 1978, σ. 1.

(4) ΕΕ αριθ. L 148 της 27. 5. 1982, σ. 1.